Oliveira do Hospital

Oliveira do Hospital estas portugala urbeto en la distrikto Koimbro, Centra regiono kaj subregiono Região de Coimbra, kun ĉirkaŭ 7 500 enloĝantoj. 

Oliveira do Hospital estas sidejo de municipo Oliveira do Hospital kun 234,52 km² kaj 19 331 enloĝantoj (2018), subdividita en dek ses fregezioj. La municipo limas norde kun Nelas, oriente kun Seia, sude kun Arganil, okcidente kun Tábua kaj nordokcidente kun Carregal do Sal. La areo estas trapasata de kelkaj riveroj, kaj ĉefe Alva kaj Alvôco. 

La loknomo Oliveira do Hospital signifas Olivarbaron de la Hospitalo alude al la Militordeno de la Hospitalo, kiu posedis la areon en la Mezepoko.

Historio
La areo estis loĝata ekde la prahistorio, kion atestas megalitaj restaĵoj (ĉefe en Bobadela, Ervedal da Beira kaj Seixo da Beira). En la 1970-aj jaroj oni malkovris tion pri kio jam delonge oni suspektis: ankaŭ romianoj koloniigis la zonon, pro kio atestas la romia amfiteatro de Bobadela.

Ankaŭ dum la epoko de Al-Andalus estis loĝado en la municipo, pro kio atestas preĝejo de mozaraboj en Lourosa. La Ordeno de la Hospitalo de Sankta Johano de Jerusalemo, de Rodoso kaj de Malto, aŭ pli simple Ordeno de Malto, havis gravajn posedaĵojn ene de la municipo, kaj tial estas la Kruco de Malto en la municipa blazono, super du branĉetoj de olivarbo kaj inter du vinbergrapoloj.

Submunicipoj
Oliveira do Hospital estas subdividita en la jenaj dek ses fregezioj:
 Aldeia das Dez
 Alvoco das Várzeas
 Avô
 Bobadela
 Ervedal e Vila Franca da Beira
 Lagares da Beira
 Lagos da Beira e Lajeosa
 Lourosa
 Meruge
 Nogueira do Cravo
 Oliveira do Hospital e São Paio de Gramaços
 Penalva de Alva e São Sebastião da Feira
 Santa Ovaia e Vila Pouca da Beira
 São Gião
 Seixo da Beira
 Travanca de Lagos

 Vidindaĵoj 
 Sanktejo de Nossa Senhora das Preces
 Kastelo de Avô
 Pilorioj de Avô, de Bobadela, de Lourosa, de Nogueira do Cravo, de Oliveira do Hospital, de Penalva de Alva kaj de Seixo da Beira
 Preĝejo de São Pedro de Lourosa 
 Domo Casa do Penedo
 Kapelo dos Ferreiros, ĉe la preĝejo de Oliveira do Hospital
 Preĝejo de São Gião
 Konvento de Desagravo do Santíssimo Sacramento
 Municipa Muzeo Dro. António Simões Saraiva
 Romia Amfiteatro de Bobadela.

 Bildoj 

 Eksteraj ligiloj 

Kategorio:Urboj de Portugalio
Kategorio:Distrikto Koimbro